รายชื่อตอนเมย์เดย์
รายชื่อตอน > ฤดูกาลที่ 1 (2003)

| ตอน ทั้งหมด | ตอนในซีรีส์ | ชื่อ | อุบัติการณ์ | วันที่ฉายครั้งแรก |  |
| --- | --- | --- | --- | --- | --- |
| 1 | 1 | "Unlocking Disaster" | ยูไนเต็ดแอร์ไลน์ เที่ยวบินที่ 811 | 10 กันยายน ค.ศ. 2003 (2003-09-10) |  |
  ในวันที่ 24 กุมภาพันธ์ ค.ศ. 1989, ลำตัวเครื่องบินฝั่งขวาของยูไนเต็ดแอร์ไลน์ เที่ยวบินที่ 811 ระเบิดออกกลางอากาศ ส่งผลให้เกิดการเสียความกดอากาศจากแรงระเบิดและผู้โดยสารเก้าคนถูกดึงออกจากเครื่องบิน นักบินได้นำเครื่องบินลงจอดฉุกเฉินในโฮโนลูลูโดยไม่มีผู้เสียชีวิตเพิ่มเติม โดยสาเหตุเกิดจากไฟฟ้าลัดวงจรในกลไกของประตูห้องเก็บสัมภาระ  อากาศยานที่เกิดเหตุ: โบอิง 747-100
| 2 | 2 | "Racing the Storm" | อเมริกันแอร์ไลน์ เที่ยวบินที่ 1420 | 3 กันยายน ค.ศ. 2003 (2003-09-03) |  |
  ในวันที่ 1 มิถุนายน ค.ศ. 1999, อเมริกันแอร์ไลน์ เที่ยวบินที่ 1420 พยายามลงจอดที่ท่าอากาศยานลิตเทิลร็อกเนชันแนลในสภาพอากาศเลวร้าย, แต่เครื่องบินได้ไหลออกนอกทางวิ่ง ส่งผลให้มีผู้เสียชีวิต 11 คน อุบัติเหตุในครั้งนี้เกิดความผิดพลาดของนักบินในการกลางเบรกลมในขั้นตอนลงจอด หมายเหตุ: สตีเฟน โบเกิร์ต, ผู้แสดงเป็นนักบินผู้ช่วยออริเจลในตอน, ได้เป็นผู้พากย์เมย์เดย์สำหรับแคนาดาและสหรัฐ  อากาศยานที่เกิดเหตุ: แมคดอนเนลล์ดักลาส เอ็มดี-82
| 3 | 3 | "Fire on Board" | สวิสแอร์ เที่ยวบินที่ 111 | 22 ตุลาคม ค.ศ. 2003 (2003-10-22) |  |
  ในวันที่ 2 กันยายน ค.ศ. 1998 ได้เกิดเพลิงไหม้บนสวิสแอร์ เที่ยวบินที่ 111 ขณะทำการบินเหนือมหาสมุทรแอตแลนติก ซึ่งได้ทำลายระบบการบินสำคัญไปหลายๆ ส่วน ส่งผลให้เครื่องบินตกลงสู่มหาสมุทรใกล้กับชายฝั่งของประเทศแคนาดา จากการสืบสวน ต้นเพลิงของเหตุเพลิงไหม้ครั้งนี้คือบริเวณระบบสายไฟของระบบความบันเทิงบนเที่ยวบินของที่นั่งชั้นหนึ่งและชั้นธุรกิจใกล้กับห้องนักบิน  อากาศยานที่เกิดเหตุ: แมคดอนเนลล์ ดักลาส เอ็มดี-11
| 4 | 4 | "Flying Blind" | แอโรเปรู เที่ยวบินที่ 603 | 17 กันยายน ค.ศ. 2003 (2003-09-17) |  |
  ในวันที่ 2 ตุลาคม ค.ศ. 1996, หลังจากการขึ้นบินของแอโรเปรู เที่ยวบินที่ 603 นักบินเกิดความสับสนในค่าความเร็วและระดับความสูงของเครื่องบิน รวมถึงคำเตือนที่ขัดแย้งกันจากระบบข้อมูลอากาศของเครื่องบินที่ผิดเพี้ยนไป ในการเตรียมพร้อมสำหรับการลงจอดฉุกเฉิน ลูกเรือได้ลดระดับเครื่องบินลงมาจนอยู่ในความสูงที่ต่ำเกินไป ซึ่งนักบินอิงค่าความสูงจากค่าที่ผิดพลาด ทำให้โบอิง 757 ลำนี้ได้ตกลงสู่มหาสมุทรแปซิฟิก ส่งผลให้ทุกคนบนเที่ยวบินเสียชีวิต การอ่านค่าที่ผิดพลาดและคำเตือนที่ขัดแย้งกันเกิดจากการใช้เทปพันสายไฟปิดทับอุปกรณ์ตรวจความเร็วและความสูงของเครื่องบินในขั้นตอนการบำรุงรักษา แต่ไม่ได้ถูกนำออกก่อนการบิน  อากาศยานที่เกิดเหตุ: โบอิง 757-200
| 5 | 5 | "Cutting Corners" | อแลสกา แอร์ไลน์ เที่ยวบินที่ 261 | 15 ตุลาคม ค.ศ. 2003 (2003-10-15) |  |
  ในวันที่ 31 มกราคม ค.ศ. 2000, ส่วนหนึ่งของแพนหางระดับบนอะแลสกาแอร์ไลน์ เที่ยวบินที่ 261 ได้แตกออกกลางอากาศ ส่งผลให้เครื่องบินดำดิ่งลงสู่มหาสมุทรแปซิฟิก คร่าชีวิตคนบนเครื่องทั้งหมด 88 คน โดยการประกอบแจ็คสกรูของแพนหางระดับที่ไม่ถูกต้องเป็นสาเหตุหลักของอุบัติเหตุในครั้งนี้ หมายเหตุ: อุบัติเหตุในครั้งนี้ได้ถูกนำมาเสนอใหม่ในฤดูกาลที่ 22 ตอน 'Pacific Plunge'  อากาศยานที่เกิดเหตุ: แมคดอนเนลล์ดักลาส เอ็มดี-83
| 6 | 6 | "Flying on Empty" | แอร์ทรานแซท เที่ยวบินที่ 236 | 8 ตุลาคม ค.ศ. 2003 (2003-10-08) |  |
  ในวันที่ 24 สิงหาคม ค.ศ. 2001 ขณะบินอยู่เหนือมหาสมุทรแอตแลนติก เชื้อเพลิงบนแอร์ทรานแซท เที่ยวบินที่ 236 ได้หมดลง นักบินจึงต้องนำเครื่องบินร่อนลงที่ฐานทัพอากาศในอะโซร์ส สาเหตุเกิดจากการบำรุงรักษาเครื่องยนต์ที่ผิดพลาดจนทำให้เชื้อเพลิงรั่วไหล   อากาศยานที่เกิดเหตุ: แอร์บัส เอ330-200